laion/Wikipedia-Exotic huggingface dataset:
Nessus

נסוס (באנגלית: "Nessus") היא תוכנה מסחרית (קוד סגור), חוצה פלטפורמות, המשמשת לסריקה ואיתור פגיעויות ברשתות מחשבים. התוכנה פותחה על ידי חברת Tenable Network Security ושוחררה בתאריך 9 באפריל 2009 (גרסה Nessus 4.0). כיום נחשבת Nessus לתוכנת סריקת פגיעויות פופולרית ואיכותית המוכרת למשתמשים מכל העולם. לתוכנה 3 גרסאות: גרסה לשימוש אישי ולא מסחרי הניתנת להורדה בחינם (Nessus Home) ועוד 2 גרסאות משודרגות (Nessus Professional, Nessus Manager) אותן יש לרכוש בנפרד לאחר תקופת ניסיון. בנוסף לכל אחת מהגרסאות מסד נתונים רחב המכיל פגיעויות רשת שונות המתעדכנים מעת לעת. הגרסה העדכנית ביותר הניתנת להורדה, היא גרסה 6.10.5, שוחררה בתאריך 11 באפריל 2017. פרויקט Nessus פותח על ידי רנה דראזו (Renaud Deraison) בשנת 1998, כדי לספק סורק אבטחה מרוחק בקוד פתוח (ללא תשלום). בתאריך 5 באוקטובר 2005, חברת Tenable Network Security אותה ייסד רנה דראזו (Renaud Deraison) החלה ליישם אידאולוגית קוד סגור והפכה את רישיון התוכנה לקנייני וגרסאות הקוד הפתוח הוסרו מהאתר הרשמי. למרות מדיניות הקוד הסגור, גרסת Nessus 3 נשארה ללא תשלום, אך שירותי סריקה ובדיקות של תקנים מסוימים (PCI, CIS, FDCC) כמו גם תמיכה טכנית ובדיקת פגיעויות מקיפה היו כרוכות בתשלום של כ-100 דולר בחודש. בחודש יולי 2008, שלחה חברת Tenable עדכון למשתמשים ברישיון הביתי המאפשר גישה מלאה לעמוד התוספים. סורק הפגיעויות OpenVAS (החל תחת השם GNessUs) מבוסס Nessus 2 והפך למערכת הקוד הפתוח של סורק הפגיעויות Nessus לאחר שזו הפכה לקוד סגור בשנת 2005. רחרחן בדיקת חדירות Parrot Security OpenVAS מדיה וקבצים בנושא Nessus בוויקישיתוף אתר האינטרנט הרשמי של Nessus (באנגלית) האתר רשמי של חברת Tenable. (באנגלית) סורק הפגיעויות נסוס, פאביו ליאור רחמים (בעברית) הורדת התוכנה באתר Tenable. (באנגלית)
גן החיות פארק פרוספקט

גן החיות פארק פרוספקט (באנגלית: Prospect Park Zoo ) הוא גן חיות הממוקם בפארק פרוספקט שברובע ברוקלין, בעיר ניו יורק שבמדינת ניו יורק שבארצות הברית. גן החיות הוקם בשנת 1890 ונקרא "הביבר". הגן הורחב בשנות ה-30 של המאה ה-20, ונפתח מחדש ב-3 ביולי 1983 בשמו הנוכחי. הגן שופץ בשנות ה-80 ונפתח מחדש ב-5 באוקטובר 1993. במקום בו נמצא גן החיות כיום, הוקם באביב 1890 ה"ביבר" (the Menagerie). ראש מחלקת הפארקים של ניו יורק, ג'ורג' ו. בראונר, תרם במאי 1890, זמן קצר לאחר מינויו, שלושה דובים צעירים ממין דוב שחור אמריקני לעיר ניו יורק. בעקבותיו תרם גזבר המדינה הארי אדמס שלושה איילים לבנים, ובאוקטובר אותה שנה נתרמו שני דובים נוספים ושועל. ב-1893 כבר נמנו בביבר שבעה כלבי ים, ביזון אחד מעזבונו של סמיואל ב. דורייה, שלושה שועלים אדומים, שלושה דובים, פרה קדושה הודית, שני איילים לבנים, חמישה איילים אדומים, שבעה כלבי ים ובין 12 ל-15 טווסים. כל בעלי החיים הוחזקו במכלאות שהוקמו קודם לכן, בשנות ה-60 של המאה ה-19, במטרה להחזיק בהן כבשים. עד סוף המאה נתרמו חיות רבות נוספות לביבר. בשנת 1935, לאחר השגת מימון ממינהל קידום העבודות (Works Progress Administration) מנהל הפארקים של העיר רוברט מוזס הרס את המחלבה, מכלאת הכבשים והביבר, על מנת לפנות מקום להקמת גן חיות. האדריכל איימר אמבורי השני תכנן חצי סהר של בנייני אבן, הבנויים סביב בריכה המיועדת לחיות ים. הבניינים הציגו תרחישים מספרו של רודיארד קיפלינג - ספר הג'ונגל. הגן נפתח ב-3 ביולי 1935 ונחשב באותה עת לגן מודרני ומתקדם. לאחר שהוקם סבל הגן מתקציב פיתוח דל ועם השנים מצבו התדרדר. כמו כן התפתחה עם השנים הגישה שתנאי האחזקה של בעלי החיים צריכים להיות אנושיים ככל האפשר ועל כן הוחלט בשנות ה-80 לשפץ את גן החיות. שיפוץ גן החיות החל באוגוסט 1989 ועלה כ-37 מיליון דולרים. במהלך השיפוץ שומרו הקירות החיצוניים של המבנים שתכנן איימר אמבורי, אולם פנים המבנים נהרס ונבנה מחדש, במטרה ליצור תנאים יותר הומניים לבעלי החיים. בגן החיות מוצגות שלוש תֶמות: הבניין הדרומי מכיל את "עולם בעלי החיים" - תערוכה המציגה את הרבגוניות של בעלי החיים על פני כדור הארץ. הבניין האמצעי, שהיה בעבר ביתם של הפילים, מציג כיום "אורחות (בעלי) חיים" - תערוכה המציגה בעלי חיים בעלי אורח חיים יוצא דופן וכיצד הם משתלבים בסביבתם ומגיבים אליה. הבניין הצפוני מציג את התערוכה "בעלי החיים בחיינו" - תערוכה המתארת כיצד משפיעים בעלי חיים על החיים ה"יומיומיים" של האדם (חיי המסחר והתרבות). מטרת התערוכות היא לעורר בקרב ילדים עניין ומודעות סביבתית. במסגרת תערוכת "עולם החיות" ישנו נתיב שבו הולכים המבקרים ורואים כלבי דינגו, קיפודים, וולאבים, מונטיאק הציצית, ופנדות אדומות בשחזור של סביבתם הטבעית. חיות מבויתות מוצגות בתעורכת "בעלי החיים בחיינו" והילדים יכולים ללטפן. נכון לשנת 2006 מצויים בגן החיות כ-400 בעלי חיים מ-80 מינים שונים. מדיה וקבצים בנושא גן החיות פארק פרוספקט בוויקישיתוף אתר האינטרנט הרשמי של גן החיות פארק פרוספקט (באנגלית) גן החיות פארק פרוספקט, ברשת החברתית פייסבוק גן החיות פארק פרוספקט, ברשת החברתית אקס (טוויטר) גן החיות פארק פרוספקט, ברשת החברתית אינסטגרם תיאור גן החיות
עונת 2006/2007 בפרמייר ליג

עונת 2006/2007 הייתה העונה ה-15 של הפרמייר ליג, הליגה האנגלית הבכירה בכדורגל. העונה החלה ב-19 באוגוסט 2006 והסתיימה ב-13 במאי 2007. הליגה הבכירה כללה 20 קבוצות. רדינג, שפילד יונייטד וווטפורד היו הקבוצות שעלו מפוטבול ליג. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. מנצ'סטר יונייטד זכתה באליפות בפעם ה-16 בתולדות המועדון. בסוף העונה לפוטבול ליג ירדו שפילד יונייטד, צ'רלטון את'לטיק וווטפורד, כאשר במחזור האחרון נקבעה היורדת האחרונה. במקומן לליגה הבכירה עלו סנדרלנד, בירמינגהאם סיטי ודרבי קאונטי. דידייה דרוגבה (חוף השנהב חוף השנהב) מצ'לסי כבש 20 שערים וזכה בתואר מלך השערים. כריסטיאנו רונאלדו (פורטוגל פורטוגל) ממנצ'סטר יונייטד זכה בפרס כדורגלן השנה של התאחדות עיתונאי הכדורגל האנגלית. כריסטיאנו רונאלדו (פורטוגל פורטוגל) ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל. חוסה מנואל ריינה (ספרד ספרד) מליברפול זכה ב"פרס כפפת הזהב" לשוער הטוב של העונה. זאת עונה השנייה ברציפות מדיה וקבצים בנושא עונת 2006/2007 בפרמייר ליג בוויקישיתוף נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
איסטנבול בשאקשהיר

איסטנבול בשאקשהיר (בטורקית: İstanbul Başakşehir) הוא מועדון כדורגל מקצועני טורקי, שבסיסו במחוז בשאקשהיר של איסטנבול, טורקיה, ונוסד בשנת 1990 בשם "איסטנבול ביויוקשהיר בלדיאספור" (İstanbul Büyükşehir Belediyespor). הקבוצה העפילה לראשונה לליגת העל הטורקית בכדורגל (ה-"Süper Lig" הטורקית) בעונת 2007/2008 והיא מארחת את משחקי הבית שלה באצטדיון פתיח טרים באיסטנבול. המועדון פועל בחסות משרד הנוער והספורט הטורקי. איסטנבול בשאקשהיר הוא אחד מחמישה המועדונים המייצגים את העיר איסטנבול בליגת העל הטורקית לצד גלאטסראיי, פנרבחצ'ה, בשיקטש וקסימפאשה. בעונת 2016/2017 הקבוצה השתתפה לראשונה גם במפעלים האירופיים כשהתמודדה בליגה האירופית. בעונת 2017/2018 העפילה לשלב מוקדמות הליגה האירופית ובעונת 2019/2020 זכתה לראשונה באליפות טורקיה. המועדון נוסד ב-1990 בשם "ISKI SK" בבעלות חברת המים העירונית באותו השם. הקבוצה התמודדה תחילה בליגה האזורית החובבנית בעונת 1990/1991 ועלתה לליגה השנייה בתום אותה עונה. לאחר ההעפלה לליגה המקצוענית שונה שמה ל"איסטנבול ביויוקשהיר בלדיאספור". המועדון התמודד בליגה השנייה עד עונת 1996. בעונת 2006/2007 העפילה לראשונה לליגת העל הטורקית בכדורגל והצליחה להישאר בליגה בעונה שאחריה. בעונת 2012/2013 הקבוצה סיימה במקום 16 וירדה לליגה הראשונה, אך חזרה לליגה הבכירה אחרי עונה אחת כשזכתה באליפות הליגה הראשונה. ביוני 2014, לאחר שהעפילה בשנית לליגת העל, שונה שמה ל"מועדון הכדורגל איסטנבול בשאקשהיר" (İstanbul Başakşehir Futbol Kulübü). ובעונות הבאות התמקמה במקום הרביעי בטבלת הליגה בעונות 2014/2015 ו-2015/2016. ב-25 במאי 2015 הקבוצה חתמה על הסכם חסות עם קבוצת החינוך והבריאות מדיפול (Medipol Eğitim ve Sağlık Grubu) לחוזה של ארבע שנים ושם הקבוצה שונה ל"מועדון הכדורגל מדיפול בשאקשהיר" (Medipol Başakşehir Futbol Kulübü). בעונת 2019/2020 זכתה לראשונה באליפות ליגת העל הטורקית בכדורגל בהדרכת המאמן אוקאן בורוק. הם הפכו למועדון השישי בלבד בתולדות הליגה שזוכה באליפות, ולמועדון הרביעי מאיסטנבול שעושה זאת. עם זאת, במפתיע הקבוצה פתחה את עונת 2020/2021 עם 3 הפסדים וללא שערי זכות. בעונת 2020/2021 הופיעה לראשונה הקבוצה בליגת האלופות והשיגה ניצחון בכורה היסטורי במחזור השלישי של שלב הבתים כאשר ניצחה באיסטנבול את מנצ'סטר יונייטד 1-2. עם זאת היו אלה הנקודות היחידות שהיא השיגה, וסיימה אחרונה אחרי פריז סן-ז'רמן, ר.ב. לייפציג ומנצ'סטר יונייטד. נכון ל-20 ביולי 2023 ליגת העל הטורקית בכדורגל אליפות: 2019/20 סגנות: 2016/17, 2018/19 מדיה וקבצים בנושא איסטנבול בשאקשהיר בוויקישיתוף אתר האינטרנט הרשמי של איסטנבול בשאקשהיר (בטורקית) איסטנבול בשאקשהיר, ברשת החברתית פייסבוק איסטנבול בשאקשהיר, ברשת החברתית אקס (טוויטר) איסטנבול בשאקשהיר, ברשת החברתית אינסטגרם איסטנבול בשאקשהיר, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net מיכאל יוכין‏, דאבליסטית ללא קהל? סוד ההצלחה המיוחד של איסטנבול בשאקשהיר, באתר וואלה, 18 במאי 2017
שבתי שפטל הלוי הורוביץ

האם התכוונתם ל... שבתי שפטל בן ישעיה הלוי הורוביץ (נפטר 1555) - רב ודיין, ממנהיגי קהילת פראג במחצית המאה ה-16 שבתי שפטל בן עקיבא הלוי הורוביץ (1566–1619) - רב מקובל ורופא, מרבני קהילת פראג בראשית המאה ה-17, מחבר "שפע טל" ו"נשמת שבתי הלוי" שבתי שפטל הלוי הורוביץ (ווי העמודים) (1592–1660) - בן השל"ה, רב בפראג, פיורדא, פרנקפורט פוזנן ווינה. מחבר "ווי העמודים" שבתי שפטל בן ישעיה הלוי הורוביץ (וילהן) (נפטר 1689) - רבה של וילהן במאה ה-17 שבתי שפטל הלוי הורוביץ (ארץ ישראל) (עלה לארץ ישראל ב-1895) - רב במאה ה-19 נתן צבי פרידמן – אוצר הרבנים, בני ברק תשל"ה: פריטים 18049–18054
מרינה סולודקין

מרינה סוֹלוֹדקין (31 במאי 1952 ז' בסיון ה'תשי"ב – 16 במרץ 2013 ה' בניסן, ה'תשע"ג) הייתה פוליטיקאית ישראלית שכיהנה כחברת הכנסת מטעם המפלגות ישראל בעליה, הליכוד וקדימה. בתפקידיה הציבוריים כיהנה בין היתר כיו"ר הוועדה לקידום מעמד האישה וכסגנית השר לקליטת העלייה. סולודקין נולדה במוסקבה בירת ברית המועצות. הייתה בעלת תואר שלישי בתולדות הכלכלה והחברה ובעלת תואר שני בגאוגרפיה פוליטית וכלכלית, מאוניברסיטת מוסקבה. בשנת 1991 עלתה לישראל. סולודקין כיהנה כחברת הכנסת בכנסת ה-14 ובכנסת ה-15 מטעם סיעת ישראל בעליה. בבחירות לכנסת ה-16 זכתה ישראל בעליה בשני מנדטים בלבד, וסולודקין, שהייתה ממוקמת במקום השלישי ברשימת המפלגה, נכנסה לכנסת לאחר שפרש ממנה נתן שרנסקי, עם מינויו לשר בממשלת ישראל ה-30. זמן קצר לאחר מכן התמזגה ישראל בעליה עם סיעת הליכוד. זמן קצר לאחר הקמת מפלגת קדימה הצטרפה אליה, ונבחרה מטעמה לכנסת ה-17 וגם לכנסת ה-18. בכנסת ה-14 כיהנה כיו"ר הוועדה לקידום מעמד האישה. בשנים 1999–2000 כיהנה כסגנית השר לקליטת עלייה, ושבה לכהן בתפקיד בחודש מרץ 2005, כאשר ראש הממשלה, אריאל שרון מינה שרים וסגני שרים כאות תודה על תמיכתם בתוכנית ההתנתקות. במהלך הבחירות לכנסת ה-17, כחלק ממאמציה של קדימה למשוך מצביעים מהמגזר דובר השפה הרוסית, שימשה כראש מטה עולי חבר העמים במפלגה ומוקמה במקום השישי ברשימתה לכנסת. סולודקין ותומכיה במפלגה קיוו שיינתן לה תיק הקליטה בממשלה ה-31 בראשותו של אהוד אולמרט, אך היא לא מונתה לבסוף. סולודקין טענה שמדובר במעשה מרמה כלפי בוחריה יוצאי ברית המועצות של קדימה, סירבה לקבל את החלטתו של אולמרט, והודיעה שאינה רואה עצמה מחויבת לתמוך בעמדות הקואליציה. הדבר התבטא בהיעדרות מהצבעות חשובות, הימנעות, ואף התנגדות בהצבעות לעמדות הקואליציה. ב-16 במרץ 2013 נמצאה סולודקין ללא רוח חיים בחדר המלון בו שהתה בעיר ריגה בירת לטביה במסגרת כנס נגד הפאשיזם. הייתה בת 60 במותה. הותירה אחריה בעל ושני ילדים. בין החוקים שיזמה במהלך כהונתה בכנסת: תיקון לחוק הטבות לניצולי השואה נזקקים, הקובע כי כספים שמקבלים ניצולי השואה מכוח הסכם שנחתם עם גרמניה ב-1992 לא יוכרו כהכנסה לעניין פקודת מס הכנסה, חוק הביטוח הלאומי, חוק הבטחת הכנסה ועוד; חוק הזכות לעבודה בישיבה (יחד עם שלי יחימוביץ' וגדעון סער); תיקון לחוק הבטחת הכנסה, הקובע כי מי שמשמש אפוטרופוס לילד יהיה זכאי לקצבת הבטחת הכנסה כאילו היה הורהו הביולוגי; תיקון לחוק עבודת נשים, המאפשר לנשים לצאת לחופשה ללא תשלום בתום חופשת הלידה אם עבדו קודם לכן במשך 12 חודשים במקום עבודתן. ערב התיקון נדרש ותק של 24 חודשים (יחד עם גדעון סער); חוק הצבת מכשירי החייאה במקומות ציבוריים (יחד עם סטס מיסז'ניקוב וגלעד ארדן). האתר הרשמי של מרינה סולודקין בשפה העברית האתר הרשמי של מרינה סולודקין בשפה הרוסית מרינה סולודקין, באתר הכנסת מרינה סולודקין, ברשת החברתית פייסבוק מרינה סולודקין, באתר כנסת פתוחה כרטיס ביקור – מרינה סולודקין, בערוץ כנסת באתר יוטיוב נפטרה ח"כ לשעבר מרינה סולודקין, ישראל היום, 16 במרץ 2013. אבירם זינו, בקרוב: מכשירי החייאה יוצבו במקומות ציבוריים, באתר ynet, 31 בדצמבר 2007
דניאל יו

דניאל ד. יו (באנגלית: Daniel D. Yoo) הוא קצין בדימוס בדרגת מייג'ור גנרל, שירת כמפקד פיקוד המבצעים המיוחדים של חיל הנחתים. יו סיים ב-1984 תואר ראשון מאוניברסיטת המדינה של אריזונה. הוא התגייס לחיל הנחתים של ארצות הברית, עבר קורס קצינים ושובץ בדיוויזיית הנחתים הראשונה. שימש מפקד מחלקה רובאית, מפקד מחלקת מקלעים כבדים, סגן מפקד פלוגה מסייעת ומפקד פלוגה רובאית בגדוד השני של רגימנט הנחתים התשיעי. שימש מפקד מחלקת סיור ומפקד פלוגת בגדוד הסיור השלישי של דיוויזיית הנחתים השלישית באוקינאווה שביפן, וחונך בכוח הסיור הרביעי של הנחתים. לאחר לימודים במכללת המלחמה של הצי שירת במטה כוח המשלוח השני של הנחתים, ובתפקידו הבא שימש קצין מבצעים ביחידת המשלוח ה-26 של הנחתים. בשנים 2002–2004 פיקד על גדוד אימונים בבית הספר לחי"ר (מזרח). במהלך "מבצע חופש לעיראק", פיקד על כוח מיחידת המשלוח ה-26 של הנחתים שהוטסה לצפון עיראק במטרה להשליט סדר בעיר מוסול ואבטחת שדה התעופה המקומי. בהמשך שירותו ביצע תפקיד מטה באגף המבצעים של המטות המשולבים ושימש עוזר קצין אג"ם בפיקוד המבצעים המיוחדים של חיל הנחתים. מיולי 2008 עד יוני 2010 פיקד על רגימנט הנחתים הרביעי בדיוויזיית הנחתים השלישית, במסגרת זו שימש גם מפקד כוח חונך לצבא אפגניסטן. לאחר מכן שימש נציג הנחתים במועצה ליחסי חוץ. ב-2011 קודם לדרגת בריגדיר גנרל והיה בכך לאמריקאי-קוריאני הראשון לכהן בדרגה זו. הוא מונה למפקד לשכת הגיוס של הנחתים בסן דייגו האחראית על אזור מערב ארצות הברית. ביולי 2013 מונה למפקד השלוחה הקדמית של כוח המשלוח הראשון של הנחתים. ביולי 2015 מונה למפקד דיוויזיית הנחתים הראשונה ושירת בתפקיד עד ספטמבר אותה שנה, עת מונה לקצין המבצעים של פיקוד המבצעים המיוחדים. במאי 2017 מונה למפקד המבצעים המיוחדים בפיקוד האוקיינוס השקט של ארצות הברית, הוא הנחת הראשון לפקד על מפקדת מבצעים מיוחדים באחד מהפיקודים הקרביים המאוחדים. באוגוסט 2018 מונה למפקד פיקוד המבצעים המיוחדים של חיל הנחתים. הוא סיים את תפקידו ביוני 2020 ולאחר מכן פרש מהשירות הצבאי. מדיה וקבצים בנושא דניאל יו בוויקישיתוף ביוגרפיה באתר מחלקת ההגנה של ארצות הברית דניאל יו(הקישור אינו פעיל) באתר בוגרי אוניברסיטת המדינה של אריזונה ראיון מייקל ר. גורדון וברנרד א. טריינור, "קוברה 2", הוצאת מערכות, 2010, עמ' 476–477 US Marines to have first Korean-American general, ‏koreatimes.co.kr, ‏10 בפברואר 2011 CAMP PENDLETON: Marine’s first Korean American general takes command of 1st Marine Division, ‏pe.com, ‏30 ביולי 2011 New SOCPAC commander first Marine to lead theater-level special operations command, כוכבים ופסים, 12 במאי 2017 SHAME ON YOO? OUTGOING MARSOC COMMANDER EMBROILED IN SCANDALS
אולריקה לואיזה, נסיכת זולמס-בראונפלס

אולריקה לואיזה, נסיכת זולמס-בראונפלס (בגרמנית: Ulrike Luise zu Solms-Braunfels‏; 1 במאי 1731 – 12 בספטמבר 1792), הייתה אשתו של פרידריך הרביעי, רוזן הסן-הומבורג. אולריקה לואיזה נולדה ב-1 במאי 1731 בהונגן שהשתייכה לרוזנות זולמס-בראונפלס, לפרידריך וילהלם, רוזן זולמס-בראונפלס, ולסופיה מגדלנה בניגנה, רוזנת זולמס-לאובאך-אוטפה, בתם של אוטו קרל, רוזן זולמס-לאובאך-אוטפה וטקלנבורג ולואיזה, רוזנת שנבורג-ואלדנבורג. ב-10 באוקטובר 1746 התחתנה אולריקה לואיזה עם פרידריך הרביעי, רוזן הסן-הומבורג, ממנה נולדו לו שני ילדים. בשנת 1747 שלח לודוויג השמיני, רוזן הסן-דרמשטאדט את חייליו לרוזנות, וטען שהוא תופס אותה כאפוטרופוס לפרידריך. אולם פרידריך טען כי הוא בגיר ויכול לשלוט לבד, והעניין הופניה לבית המשפט הקיסרי. ב-7 בפברואר 1751 בעוד העניין נידון בבית המשפט הקיסרי, מת בעלה פרידריך בבאד הומבורג, ובנה פרידריך החמישי, רוזן הסן-הומבורג עלה לשלטון במקומו, תוך שאולריקה לואיזה משמשת כעוצרת עד לשנת 1766. בשנת 1768 התחתן בנה פרידריך עם קרולינה, נסיכת הסן-דרמשטאדט, נכדתו של לודוויג השמיני, רוזן הסן-דרמשטאדט, ובכך התיישב הסכסוך בין שני הענפים לבית הסן, וב-12 בספטמבר 1792 מתה אולריקה לואיזה בביתה בבאד הומבורג. ב-10 באוקטובר 1746 התחתנה אולריקה לואיזה עם פרידריך הרביעי, רוזן הסן-הומבורג, ממנו נולדו לה שני ילדים: פרידריך החמישי, רוזן הסן-הומבורג (1748–1821), התחתן עם קרולינה, נסיכת הסן-דרמשטאדט מריה כריסטינה (1749–1850) אולריקה לואיזה, נסיכת זולמס-בראונפלס, באתר "Find a Grave" (באנגלית)
Las de la Intuición

Las de la Intuición (באנגלית: The Ones With the Intuition, ובעברית: אלו עם האינטואיציה) הוא סינגל שהוקלט על ידי הזמרת הקולומביאנית שאקירה, מתוך אלבום האולפן השישי שלה, Fijación Oral Vol. 1. השיר יצא לאור ב-14 במאי 2007, כסינגל החמישי והאחרון מתוך האלבום. בנוסף לכך, לשיר יצאה גרסה בשפה האנגלית תחת השם "Pure Intuition", אך זו לא צורפה לאלבום, ובכל זאת פורסמה כיוון שהיא היוותה כחלק ממסע הפרסום של סיאט, "Catch the Fever". כמו כן, השיר הוא שיר הסולו הנשי הנמכר ביותר בכל הזמנים בספרד. עם יציאתו נכנס השיר אל המקום הראשון במצעד שבספרד, והשישי במצעד שבהולנד. השיר נכתב על ידי שאקירה ולואיס פרננדו אוצ'ואה, והופק על ידי השניים גם כן. עם השיר הופיעה שאקירה בפריז בשנת 2011, וההופעה נכללה באלבום ההופעה הרביעי והאחרון שלה, Live from Paris. גם בסיבוב ההופעות החמישי שלה "The Sun Comes Out World Tour", הופיעה שאקירה עם השיר, אך לא הופיעה עם הגרסה בשפה האנגלית. הווידאו קליפ הנלווה שיצא לשיר צולם במיאמי, ארצות הברית בביומם של שאקירה וז'אומה דה לאיגואנה. הקליפ מציג את שאקירה, כשלראשה פאה סגולה, מחוך שחור ונעלי עקב גבוהים. יחד עם ארבעה רקדני ליווי, שאקירה מחזיקה בגיטרה סגולה, ושרה את השיר. בתחילת הקליפ ניתן לראות את שאקירה, כשהיא מתחת לניילון נצמד, ולאחר מכן מורחת אודם על שפתיה, ומתאפרת להנאתה. בין לבין ניתן לראותה רוקדת מאחורי מסך המסתיר אותה, ומציג רק את הצל שלה בצבעים שונים. נכון לאוקטובר 2022, מונה הצפיות של הקליפ עומד על כ-229 מיליון צפיות, והוא ה-24 הנצפה ביותר של שאקירה. מידע על היצירה "Las de la Intuición" באתר מיוזיק בריינז מידע על השיר "Las de la Intuición" באתר AllMusic מידע על היצירה "Las de la Intuición" באתר Discogs סרטון השיר "Las de la Intuición" באתר יוטיוב clubseat (2008-06-20), Seat - Catch The Fever, נבדק ב-2018-01-26 Wayback Machine, web.archive.org, ‏2013-06-22 spanishcharts.com - Spanish charts portal, ‏2017-01-29 Steffen Hung, Shakira - Pure Intuition, hitparade.ch Las De la Intuicion - Shakira | Song Info | AllMusic, AllMusic Shakira.com > News > Shakira Live From Paris out December 6 on DVD/Blu-ray, ‏2013-10-15 Shakira - Live From Paris, Discogs (באנגלית) Shakira Average Setlists of tour: The Sun Comes Out World Tour | setlist.fm, www.setlist.fm shakiraVEVO (2009-10-03), Shakira - Las de la Intuición, נבדק ב-2018-01-26 YouTube Stats of Shakira - Las de la Intuición, kworb.net Shakira YouTube Statistics and History, kworb.net Wayback Machine, ‏2011-07-15 iTunes - Música - Las de la Intuicion Part 1 - EP de Shakira Vs. Pacha All Stars, ‏2014-07-22 Wayback Machine, web.archive.org, ‏2007-03-15 Las de la intuición, nuevo single de Shakira, web.archive.org, ‏2018-09-17 Töltsd le Shakira új számát!, web.archive.org, ‏2020-02-07 iTunes - Música - Las de la Intuicion, Pt. 2 - EP de Shakira & Pacha All Stars, ‏2014-07-24 Las de la Intuicion, Pt. 3 - EP de Shakira & Pacha All Stars en iTunes, ‏2016-03-28 "Las de la Intuicion (Remixes) by Shakira & Pacha All Stars on Apple …". archive.is. 2018-08-30. נבדק ב-2018-10-04.
מריה כריסטינה, נסיכת סבויה

מריה כריסטינה, נסיכת סבויה (באיטלקית: Maria Cristina di Savoia;‏ 14 בנובמבר 1812 – 21 בינואר 1836), הייתה בתו של ויטוריו אמנואלה הראשון, מלך סרדיניה, ואשתו של פרננדו השני, מלך שתי הסיציליות. מריה כריסטינה נולדה בקליארי ב-14 בנובמבר 1812, לויטוריו אמנואלה, דוכס אאוסטה, ולמריה תרזה מאוסטריה-אסטה, בתם של הארכידוכס פרדיננד, דוכס ברייזגאו ומריה ביאטריצ'ה ד'אסטה, דוכסית מאסה. בילדותה שהתה מריה כריסטינה עם שאר משפחתה בסרדיניה, לשם ברחו בני המשפחה מפני נפוליאון. לאחר מפלת נפוליאון בשנת 1814, חזרו בני המשפחה לטורינו. ב-21 בנובמבר 1832 התחתנה מריה כריסטינה עם פרננדו השני, מלך שתי הסיציליות, וב-21 בינואר 1836 מתה מריה כריסטינה, 5 ימים לאחר לידת בנה היחיד פרנצ'סקו השני, מלך שתי הסיציליות. לאחר מותה התחתן בעלה פרננדו עם מריה תרזה מאוסטריה, בתו של הארכידוכס קרל, דוכס טשן, שממנה היו לו עוד 12 ילדים. מדיה וקבצים בנושא מריה כריסטינה, נסיכת סבויה בוויקישיתוף מריה כריסטינה, נסיכת סבויה, באתר "Find a Grave" (באנגלית)
מריה אנה ויקטוריה, דוכסית בוואריה

מריה אנה ויקטוריה, דוכסית בוואריה (בגרמנית: Maria Anna Christina Victoria von Bayern; 28 בנובמבר 1660 – 20 באפריל 1690), הייתה בתו של פרדיננד מריה, הנסיך הבוחר מבוואריה, ואשתו של לואי, הדופן הגדול. מריה אנה ויקטוריה נולדה ב-28 בנובמבר 1660 במינכן, לפרדיננד מריה, הנסיך הבוחר מבוואריה ולאנריקטה אדליידה, נסיכת סבויה, בתם של ויטוריו אמדאו הראשון, דוכס סבויה וכריסטין מארי מצרפת. בשנת 1668 התארסה מריה אנה ויקטוריה עם לואי, הדופן הגדול, בנו של לואי הארבעה עשר, מלך צרפת, והתחנכה בקפידה כדי למלא את התפקיד הזה, ומלבד גרמנית, היא למדה לדבר צרפתית, איטלקית ולטינית. בשנת 1676 מתה אמה הנריצ'טה אדליידה, נסיכת סבויה שאליה הייתה מאוד קשורה, ו-1679 מת אביה פרדיננד מריה, הנסיך הבוחר מבוואריה, ואחיה מקסימיליאן השני עמנואל, הנסיך הבוחר מבוואריה ירש את השלטון. ב-28 בינואר 1680 נערך במינכן טקס מינויה לדופינה של צרפת, וב-7 במרץ אותה שנה נערך בשאלון-אן-שמפאן טקס הנישואים. כשהגיעה מריה אנה ויקטוריה לשטרסבורג שבצרפת פנו אליה בגרמנית, אולם היא קטעה את דבריהם ואמרה: "רבותי, אני מדברת צרפתית!". עם נישואיה הפכה מריה אנה ויקטוריה לאשה השנייה בחשיבותה בצרפת, ולאחר מות חמותה מריה תרסה, נסיכת ספרד בשנת 1683 היא הפכה לגברת הראשונה בממלכה, על אף שמצב בריאותה הקשה עליה למלא את התפקיד. מכיוון שבעלה בגד בה בקביעות עם פילגשיו, הייתה מריה אנה ויקטוריה רוב הזמן מבודדת בטירתה, שם שוחחה עם חברותיה בגרמנית. בנוסף היא יצרה קשר טוב עם אליזבת שארלוטה, נסיכת הפפאלץ, אשתו של פיליפ הראשון, דוכס אורליאן - דודו הצעיר של בעלה. ב-20 באפריל 1690 מתה מריה אנה ויקטוריה בארמון ורסאי, ובנתיחה לאחר המוות התברר שסבלה מכמה מחלות כרוניות, והם גרמו למותה בגיל כה צעיר. ב-7 במרץ 1680 התחתנה מריה אנה ויקטוריה עם לואי, הדופן הגדול, בנו של לואי הארבעה עשר, מלך צרפת, ממנו היו לה 3 ילדים: לואי, דוכס בורגונדיה (1682–1712). פליפה החמישי, מלך ספרד (1683–1746). שארל, דוכס ברי (1686–1714). מדיה וקבצים בנושא מריה אנה ויקטוריה, דוכסית בוואריה בוויקישיתוף מריה אנה ויקטוריה, דוכסית בוואריה, באתר "Find a Grave" (באנגלית)
מדיה

מדיה היא צורת הרבים של המילה הלטינית "מדיום", אולם השימוש מקובל בה גם בלשון יחיד. האם התכוונתם ל... אמצעי לאחסון נתונים אמצעי תקשורת – בלעז מדיה מדיה דיגיטלית – מדיה של תמונות סרטים ומוזיקה המאוחסנת במערכות בידוריות ממוחשבות כנגני MP3 ו-MP4 מדיה חברתית – כינוי פופולרי לשירותי אינטרנט המאפשרים לגולשים לתקשר זה עם זה תוך שיתוף תכנים מדיה פרסומית – אמצעי תקשורת המשמש לצורכי פרסום ניו מדיה – מושג רחב המתייחס אל יצירות אשר נוצרו באופן דיגיטלי באמצעות מחשב או שעברו דיגיטציה תווך – חומר מוחשי שמאפשר העברת גלי אנרגיה השכבה הפיזית של מודל ה-OSI מדיום מדיאה
משה פנחס טרונק

הרב משה פנחס טרונק (ה'תרי"ד, 1854 – כ"ג באייר ה'תרע"ב, 10 במאי 1912) היה רבה של קוטנה שבפולין. נולד בפולטוסק לרב ישראל יהושע טרונק שכיהן אז כרבה של העיר, ונקרא על שם רבו של אביו. הוא היה בן יחיד להוריו, ואחותו נישאה לרב חיים אלעזר וקס, רבה של קאליש. למד אצל אביו ואצל הרב שמואל ליב פדמביצר. אביו היה מיודד עם כמה מגדולי האדמו"רים בפולין, אך לא זוהה בלעדית עם אחת החסידויות. כשהיה ילד, לקח האב את משה פנחס לחצרו של הרב מנחם מנדל מוורקא, ובגיל צעיר מאוד שלח אותו ללמוד אצל הרב יחיאל דנציגר רבה של פילץ ומי שיהיה לימים מייסד חסידות אלכסנדר. נישא בעודו נער לבתו של הרב אברהם מאיר מושקט אב"ד ביאלבריז'ג, נכדתו של הרב ישעיה מושקט מפראגה. לאחר נישואיהם גרו בני הזוג בקוטנה לצד אביו שהתמנה בינתיים כרב העיר. בשנת 1890 פעל אביו למינויו כרבה של מלאווה, אך המינוי סוכל בידי חסידי גור המקומיים לאחר מאבק בן שלוש שנים, על רקע המתיחות בין חסידי גור לחסידי אלכסנדר שאליהם השתייך הרב טרונק. הוא כיהן בינתיים במשרות רבניות בוויסקיט ובפרבר הוורשאי, פראגה. לאחר פטירת אביו בשנת 1893 התמנה במקומו כרבה של קוטנה, משרה שבה נשא במשך תשע עשרה שנה. הוא עמד בקשרי מכתבים עם הרב אברהם בורנשטיין מסוכטשוב שאף השיא את נכדתו, בת בנו יחידו ויורשו הרב שמואל בורנשטיין ("שם משמואל") לבנו יצחק יהודה. בתו של הרב טרונק נישאה לגביר שמעון צילק. נפטר בכ"ג באייר ה'תרע"ב, 10 במאי 1912. את חידושי תורתו לא הביא לדפוס. הותיר אחריו שני בנים: הגביר חיים אברהם טרונק מלודז', אביו של הסופר יחיאל ישעיהו טרונק, והרב יצחק יהודה טרונק שמילא את מקום אביו וסבו ברבנות העיר קוטנה. הרב טרונק הוציא לאור חלק מספרי אביו, ובהם הספר "ישועות ישראל" על שולחן ערוך חושן משפט. בהקדמת ספרו של אביו שו"ת "ישועות מלכו" נכתב שבנו הרב משה פנחס נועץ עם בעל "אבני נזר" כיצד לטפל בכתבי אביו והוא יעץ לתת עדיפות ראשונה לחידושים על הרמב"ם משום שיש בהם חידושים רבים על חלק שלישי של הרמב"ם שלא הרבו לכתוב עליו. בספרו של אביו שו"ת "ישועות מלכו" מופיעות תשובות רבות שנשלחו אליו. נתן צבי פרידמן, אוצר הרבנים, בני ברק תשל"ה. פריט 15620 ישראל אברהם גרינבוים, חכמי פולין, ירושלים תשס"ט, עמוד תכז דברי סופרים: חבל על דאבדין ולא משתכחין... (ידיעה על פטירתו), המודיע, 17 במאי 1912 (התאריך לפי הלוח היוליאני) הספד מר (הודעה על הספד על פטירתו בבית הכנסת של יוצאי קוטנא), דער מארגען זשורנאל, 7 ביוני 1912ּ ראו: שו"ת אבני נזר, יורה דעה, סימנים שז, שסח; חושן משפט, סימן ל עליו ראו: יהושע אייבשיץ, כערער בערבה, ירושלים תשנ"ט, פרק י' ורשה תחת צלב הקרס, עמ' 234–235.